Bax (Abdulla Padarlı)
Ey sevdiyim, məni asitanəndən 
Ayrı saldı səg sifətli, Qara bax.
Dedim: qəmə qərqəm, gəl əlimdən tut 
Demədim ki, gəl başıma qara, bax!

Gəştə çıxıb süsən, sünbül dərin də,
Gül üzünə inci düzmüş tərin də, 
Kəlbin olub bağlanmışam dərində, 
İnanmırsan, sal boynuma qara bağ.

Görün, dövran bizi aya tən eylər,
Alim olan oxur, aya tən eylər, 
Münəvvər camalm aya tən eylər,
Ağ sinən istisna qılar qara, bax!

Sərrafam, istərəm gərək dür mənə, 
Lütf eylə bürqəni, gərəkdir mənə.
Yar səndən ayrılsam gərəkdir mənə 
Bir molla, bir tabut, bir də qara, bax!

Eşqin mənə verər hey, ağlar gözüm, 
Dərdü-qəmin gəlib ayaqlar gözüm, 
Abdullah der: durmaz, ay ağlar gözüm, 
Xəyalıma hər düşəndə Qarabağ.
Təcnislər